সলমন খানের সঙ্গে ‘সুলতান’এর কাজ গুটিয়ে ফেলেছেন। কিন্তু বিরতির কোনও গল্প নেই। এবার নিজের প্রযোজনায় দ্বিতীয় ছবি ‘ফিলৌরি’র কাজ শুরু করে দেবেন অনুষ্কা শর্মা। সদ্যই শেষ হয়েছে ‘সুলতান’এর পঞ্জাব শিডিউল। শ্যুটিংয়ের শেষ পর্ব ছিল লুধিয়ানায়। র‌্যাপ-আপের পর ইনস্টাগ্রামে সেট’এর ছবিও পোস্ট করেছেন অনুষ্কা। যার ক‌্যাপশন— ‘সুলতান’এর শেষ দিনের শ্যুট। এরপর ‘ফিলৌরি’র ডাব্‌ল শিফ্‌ট শুরু।’ ছুটি না পেলেও খাটনি নিয়ে কোনও টানাপড়েন নেই অভিনেত্রীর! অনুষ্কা ‘ফিলৌরি’তে প্রথমবার কাজ করছেন দিলজিৎ দোসাঞ্জের সঙ্গে। ছবির পরিচালনা করছেন আনশাই লাল। অনুষ্কার প্রথম প্রযোজনা ‘এনএইচটেন’এর তুলনায় একেবারেই অন্য টোনের গল্প এই রোমান্টিক কমেডি।